Foto: RIA Novosti / Mixail Klimentev Eron prezidenti Hasan Ruhoniy Tehronga yangi talablar qo‘yayotgan AQSh butun dunyo uchun hal qila olmasligini aytdi. Avvalroq AQSh davlat kotibi Mayk Pompeo o‘z nutqida Eronga nisbatan 12 ta talabdan iborat ro‘yxatni bayon etgan. “Siz kimsizki, Eron va butun dunyo uchun hal qilasiz?”, deb aytgan Ruhoniy. Pompeo o‘z nutqida AQSh Erondan yadroviy qurolni tarqatmaslikdan tashqari, mintaqadagi siyosatini o‘zgartirishni talab qilgan. Jumladan, AQSh Erondan o‘z obektlariga MAGATEga kirishni ta’minlashni, ballistik raketalar ishlab chiqarish va Yaqin Sharqdagi terrorchilik guruhlari, jumladan “Hizbulloh” va XAMASni qo‘llab-quvvatlashni to‘xtatishni talab qilgan.